OpenLLM-France/wikimedia huggingface dataset:
# Bríet Bjarnhéðinsdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Bríet Bjarnhéðinsdóttir (27 de setembre de 1856 – 16 de març de 1940) va ser una de les primeres activistes feministes i sufragistes d'Islàndia. Va ser a més la fundadora de la primera revista de dones a Islàndia, Kvennablaðið. Durant un temps, va treballar a l'ajuntament de Reykjavik.
Bríet, una professora d'escola, es va graduar d'una escola de dones l'any 1880 i va començar a treballar a Reykjavik l'any 1887. Des de 1885, va escriure diversos articles a favor dels drets de les dones, sota el nom d'AESA, i després de mudar-se a la campital va fer discursos sobre els drets de la dona. L'any 1888, es va casar amb l'editor liberal Valdimar Ásmudsson. Va fundar una associació de dones (1894), va portar una revista de dones (1895-1926), va cofundar una associació de periodistes (1897) i va gestionar una revista infantil (1898-1903).
En els anys 1902 i 1904, Bríet va visitar els Estats Units, Dinamarca, Noruega i Suècia, viatges que la van concienciar del moviment internacional feminista. L'any 1906, va assistir a la International Women's Suffrage Conference de Copenhaguen i va ser animada per Carrie Chapman Catt a fundar una comunitat sufragista a Islàndia. L'any 1907 va fundar la primera comunitat sufragista d'Islàndia, l'Associació Islandesa dels Drets de la Dona (o Kvenréttindafélag Íslands en islandès) i en va ser-ne presidenta del 1907 al 1927. Bríet Bjarnhéðinsdóttir va pertànyer al primer grup de dones electes a l'Ajuntament de Reykjavik, on hi va treballar de 1908 a 1912 i de 1914 a 1920. L'any 1916, i un altre cop l'any 1926, es va presentar sense èxit pel Alþingi, el parlament d'Islàndia.

## Referències

* Ártöl og áfangar í sögu íslenskra kvenna, Kvennasögusafn Íslands, Reykjavik 1998
* Manntal á Íslandi 1910, V2 Reykjavík; Ættfræðifélagið, Reykjavik 2003
# Budd Lake

Budd Lake és una concentració de població designada pel cens dels Estats Units a l'estat de Nova Jersey. Segons el cens del 2000 tenia 8.100 habitants.

## Demografia

Segons el cens del 2000, Budd Lake tenia 8.100 habitants, 2.851 habitatges, i 2.169 famílies. La densitat de població era de 534,6 habitants/km².
Dels 2.851 habitatges en un 43,7% hi vivien nens de menys de 18 anys, en un 62,7% hi vivien parelles casades, en un 9,4% dones solteres, i en un 23,9% no eren unitats familiars. En el 18,4% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,25.
Per edats la població es repartia de la següent manera: un 28,7% tenia menys de 18 anys, un 6,9% entre 18 i 24, un 37,5% entre 25 i 44, un 21,2% de 45 a 60 i un 5,8% 65 anys o més.
L'edat mediana era de 34 anys. Per cada 100 dones de 18 o més anys hi havia 96,5 homes.
La renda mediana per habitatge era de 62.540 $ i la renda mediana per família de 70.585 $. Els homes tenien una renda mediana de 44.631 $ mentre que les dones 35.316 $. La renda per capita de la població era de 24.581 $. Aproximadament l'1,9% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Budd Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Budd Lake». American Fact Finder. Oficina del Cens dels Estats Units, 12-01-2010.
# Buddha Nullah

Buddha Nullah, Budha Nala o Buddha Dariya és un corrent d'aigua de temporada, que recorre la regió de Malwa de Punjab, a l'Índia i, després de passar pel districte de Ludhiana, molt poblat, desguassa al riu Sutlej, afluent del riu Indus. Avui també s'ha convertit en una font important de contaminació a la regió i també al principal riu Sutlej, ja que es contamina després d'entrar a la ciutat Ludhiana molt poblada i industrialitzada, convertint-la en un desguàs obert. També cal dir que la gran àrea del sud-oest del Punjab només depèn de l'aigua dels canals per al reg i l'aigua de Buda Nullah entra a diversos canals després de les instal·lacions d'Harike a prop de Firozpur, afectant així zones àmplies com Malout, Zira, Lambi superior, mentre que Les zones que alimenta el canal Sirhind són les més afectades per la seva contaminació.
El 2006, una organització de drets humans amb seu a Ludhiana va presentar un cas sobre l'estat del Nullah a la Comissió de Drets Humans de l'Estat de Punjab (PSHRC) i fins i tot va convidar l'ambientalista, Balbir Singh Seechewal, que abans havia fet una campanya de neteja dels 164 km del l'altament contaminat riu Kali Bein amb l'ajut dels seus seguidors i sense l'ajut del govern, perquè donés suport a la causa de netejar el Nullah. Un estudi de la Universitat Agrícola de Punjab el 2008, va revelar la presència de toxines i metalls pesants a la cadena alimentària a causa de l'ús de l'aigua del riu, per conrear hortalisses i altres cultius. El va seguir un altre estudi de l'Escola de Salut Pública, del Departament de Medicina Comunitària, PGIMER, Chandigarh i la Taula de Control de la Contaminació de Punjab (PPCB), que també va mostrar pesticides d'heptaclor, beta-endosulfan i clorpirifòs en concentracions superiors al límit màxim de residus en mostres d'aigua subterrània i canalitzada que s'utilitza per beure. Els pesticides també es van detectar en mostres de pinso, hortalisses, sang, boví i llet humana, indicant que aquests han entrat a la cadena alimentària a causa de l'ús d'escorrenties agrícoles i el reg del camp amb aigua residual. Amb l'enverinament creixent del sòl, la regió que en el seu moment va ser batejada com la "llar de la Revolució Verda", ara per l'ús excessiu d'adob químic, s'anomena “L'altre Bhopal”, i fins i tot els creditors de la Revolució han començat a admetre que s'havien equivocat, ara que veuen terres errades i vides perdudes pels suïcidis de pagès en aquest "graner de l'Índia".

## Referències

* ↑ «Buddha Nullah the toxic vein of Malwa». Indian Express, 21-05-2008 [Consulta: 16 juny 2010]. Arxivat 5 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-05. [Consulta: 5 maig 2020].
* ↑ «Baba Seechewal urged to clean Buddha Nullah». Indian Express, 15-11-2006.
* ↑ «Laws To Tackle Other ‘Bhopals'». Mint, 10-06-2010.
# Ca l'Abadessa

Ca l'Abadessa és una obra gòtica de Tarragona protegida com a Bé Cultural d'Interès Local.

## Descripció

Edifici de dos pisos d'alçada i golfa. A la planta baixa té tres plantes d'entrada amb arcs de mig punt amb diferents amplades.
Al primer pis hi ha set balcons, dels quals cinc presenten arcs amb llindes inscrits a un de conopial.

## Referències

* 1 2 «Ca l'Abadessa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Bòlid rasant

Un bòlid rasant és un bòlid molt lluminós que frega la Terra penetrant breument l'atmosfera terrestre abans de tornar a l'espai exterior. Si el meteoroide en qüestió comença a fragmentar-se o explota a l'aire, alguns trossos poden caure a la superfície en forma de meteorits. Aquest fenomen es troba a l'origen de les pluges d'estels. En són exemples el Gran Meteor del 1860, el gran bòlid diürn del 1972 i el meteoroide rasant del 13 d'octubre del 1990.

## Referències

* ↑ Z. Ceplecha «Earth-grazing daylight fireball of August 10, 1972» (en anglès). Astronomy & Astrophysics, 283, 1994, pàg. 287–288 [Consulta: 27 abril 2018].
* ↑ Borovička, J.; Ceplecha, Z. «Earth-grazing fireball of October 13, 1990» (en anglès). Astronomy and Astrophysics, 257, 1, 01-04-1992, pàg. 323–328. Bibcode: 1992A&A...257..323B. ISSN: 0004-6361 [Consulta: 26 març 2015].
# Brier

Brier és una població dels Estats Units a l'estat de Washington. Segons el cens del July 1, 2008 tenia 6.344 habitants.

## Demografia

Segons el cens del 2000, Brier tenia 6.383 habitants, 2.095 habitatges, i 1.766 famílies. La densitat de població era de 1.157 habitants per km².
Dels 2.095 habitatges en un 47,7% hi vivien nens de menys de 18 anys, en un 73,9% hi vivien parelles casades, en un 6,8% dones solteres, i en un 15,7% no eren unitats familiars. En l'11% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,29.
Per edats la població es repartia de la següent manera: un 30,5% tenia menys de 18 anys, un 6,4% entre 18 i 24, un 30,4% entre 25 i 44, un 26,8% de 45 a 60 i un 5,8% 65 anys o més.
L'edat mediana era de 37 anys. Per cada 100 dones de 18 o més anys hi havia 100,7 homes.
La renda mediana per habitatge era de 73.558 $ i la renda mediana per família de 77.226 $. Els homes tenien una renda mediana de 52.407 $ mentre que les dones 37.697 $. La renda per capita de la població era de 26.675 $. Aproximadament el 0,8% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Brier». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Brienomyrus tavernei

Brienomyrus tavernei és una espècie de peix africà del gènere Brienomyrus en la família Mormyridae que pertany al grup dels denominats «lluços del riu Nil». Està present en diverses conques hidrogràfiques d'Àfrica, entre elles la conca superior del riu Congo i del riu Lualaba (que es converteix en el riu Congo per sota de les cascades Boyoma).
És nativa de la República Democràtica del Congo i pot aconseguir una grandària aproximada de 13,9 cm.

## Estat de conservació

Respecte a l'estat de conservació es pot indicar que d'acord amb la UICN aquesta espècie es pot catalogar en la categoria de «risc mínim (LC o LR/lc)». Aquesta espècie té una àmplia distribució, i no té amenaces conegudes.

## Referències

* ↑ Banister, K. E.;& Bailey R. G. «Fishes collected by the Zaïre River Expedition, 1974-75» (en anglès). Zoological Journal of the Linnean Society, 66, 1979, pàg. 205-249. Arxivat de l'original el 2012-04-26 [Consulta: 17 juny 2015].
* 1 2 Gosse, J.-P. (1984). Mormyridae. p. 63-122. En J. Daget, J.-P. Gosse y D.F.E. Thys van den Audenaerde (eds.) Check-list of the freshwater fishes of Africa (CLOFFA). (en anglès) ORSTOM, París y MRAC, Tervuren. Vol. 1.
* 1 2 Poll, M. «Description de deux espèces nouvelles de Mormyridae du Bassin du Congo appartenant aux genres Brienomyrys Tav. et Pollimyrus Tav.» (en francès). Revue de Zoologie et de Botanique Africaines, 85, 1-2, 1972, pàg. 163-168. Arxivat de l'original el 2014-03-23 [Consulta: 17 juny 2015].
* 1 2 Moelants, T. «Paramormyrops tavernei» (en anglès). IUCN 2011. IUCN Red List of Threatened Species. Version 2011.2., 2010. [Consulta: 14 març 2014].
# Ca n'Oliveres Vell

Ca n'Oliveres Vell és una masia de Lliçà de Vall (Vallès Oriental) inclosa a l'Inventari del Patrimoni Arquitectònic de Catalunya.

## Descripció

És una masia edificada amb cobertes a dues vessants amb el carener centrat. La façana, orientada a migdia, és de maçoneria però conserva part d'un arrebossat. També hi ha zones que presenten ciment i maó. La porta és formada per un arc de mig punt amb tretze dovelles.
Hi ha tres finestres situades a la part superior. Les finestres laterals, realitzades en pedra, presenten una estructura quadrada rematada per un arc pla que reposa sobre unes motllures adossades als muntants de la finestra. A la part superior, sobre el guardapols, apareix una motllura rematada a banda i banda pels típics festejadors que també apareixen a la part superior del guardapols una d'elles amb doble arc. La finestra central és coronella amb dos ulls o arcs realitzada en pedra. Estructura rectangular.
En un edifici a part trobem la pallissa i al costat l'era per batre el gra. Hi ha restes d'una bassa.

## Història

Pel tipus d'edifici, finestres i relleus, es pot datar cap a finals del segle xvi i principis del XVII. D'estil renaixentista però amb certa sofisticació propera al barroc. En una acta de donació conservada a l'arxiu parroquial del 10 de febrer de 1674 es fa menció a la casa.

## Referències

* 1 2 3 4 5 6 7 8 «Ca n'Oliveres Vell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Ca n'Oliver (Calonge)

Ca n'Oliver és una masia del municipi de Calonge (Baix Empordà). És un monument protegit com a bé cultural d'interès local.

## Descripció

És una casa pairal típica del xviii amb reformes i afegits posteriors. Els cos principal de l'edifici manté l'estructura bàsica tradicional de tres crugies paral·leles cobertes amb volta d'encanyissat. Costa de dues plantes i graner. la coberta és a dues vessants.
El portal de llinda té gravada la inscripció "MIQUEL OLIVER 1705". Al costat dret un gran gos afegit més modern (segle xix) amb galeria de balustrada de terracota que ressegueix tot el lateral de la casa. Els paraments han estat arrebossat i a la part alta hi ha un rellotge de sol. En les últimes reformes s'ha canviat la situació d'algunes obertures.

## Història

La construcció actual data de principis del xviii però algunes parts són molt més antigues. En el seu arxiu guarda documentació des de l'any 1311, fet que ha permès l'elaboració de l'arbre genealògic de la família: Berenguer Oliver de la Serra, 1311; Guillem, 1336; Ramon, 1367; Pere,1436; Anton, 1490; Pere, 1537; Montserrat, 1598; Joan, 1583 (batejat); Pere, 1552; Jaume, 1642 (batejat); Joan 1659; Miquel, 1635 (reformador de la casa), Josep, 1720; Francesc, 1754; Josep, 1791. en el s. XIX.: Miquel Oliver Morbey, Josep Oliver Cruañas, Josep Oliver Morbey i Pere Oliver Pallimonjo. I en el segle xx, Jacinta Oliver Pallí, Josefina Sardó Oliver i Pere Vidal Sardó. A principis d'aquest segle era considerat uns dels tres masos més importants de Calonge. Avui manté les seves funcions i la família continua l'explotació de les terres.

## Referències

* ↑ «Ca n'Oliver». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 abril 2012].
# Ca n'Oliver (l'Hospitalet de Llobregat)

* No s'ha de confondre amb Ca n'Oliveras (l'Hospitalet de Llobregat).
Ca n'Oliver és un monument protegit com a bé cultural d'interès local del municipi de l'Hospitalet de Llobregat (Barcelonès). És una casa de pagès del segle xviii formada per dos cossos juxtaposats de planta baixa i un pis. Fa cantonada al carrer Xipreret i la plaça Josep Bordonau. Cada cos té teulada a doble vessant, amb el carener perpendicular a la porta de cada cos, i col·locats en perpendicular una de l'altre. A la façana de la plaça Josep Bordonau es troba una porta d'arc rebaixat adovellat, i un balcó amb finestra de pedra gòtica amb un arc trevolat, possiblement elements aprofitats d'una construcció anterior. A la façana del carrer Xipreret presenta una porta d'arc de mig punt i finestres rectangulars, realitzades en maó.
Originàriament era una casa de pagès, encara que no es tenen notícies que els propietaris siguin els mateixos Oliver de l'heretat de la torre Blanca. Va ser restaurada l'any 1976, moment en què es va afegir la finestra gòtica, d'un altre edifici que es va enderrocar, per tal de donar un aire més medieval a l'edifici.

## Referències

* «Ca n'Oliver». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Cal Barbany

Cal Barbany és una obra del municipi de Sant Cugat del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Casa de planta rectangular de planta baixa i dos pisos. Està situada en una cruïlla, fet que ha condicionat la seva estructura. Aquesta ha estat ben resolta mitjançant un element circular sobresortint que uneix les dues façanes laterals. Els murs presenten un esquema simètric. S'han utilitzat diferents tipologies en la decoració i composició: finestres i balcons rectangulars coronats per un frontó, balustrada, fris...i finestres de punt rodó. Un balcó de barana correguda envolta el pis central del cos circular.
Durant la Segona República en aquesta finca van tenir la seva seu l'Associació Protectora de l'Ensenyança Catalana i l'Ateneu Santcugatenc. Durant els primers mesos de la Guerra Civil va ser local del Comitè de Milícies Antifeixistes de Sant Cugat i un cop acabada la guerra, i durant bona part del franquisme, allotjaria a la Delegación Local de Falange Española Tradicionalista y de las JONS i la seu local de la Central Nacional-Sindicalista

## Referències

* ↑ «Cal Barbany». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
* ↑ MOTA MUÑOZ, José Fernando. «Història de Sant Cugat del Vallès (1931-1941): República, guerra civil i primer franquisme». [Consulta: 1r març 2017].
* ↑ MOTA MUÑOZ, José Fernando. «La creació de la Delegación de Falange Española Tradicionalista y de las JONS de Sant Cugat». [Consulta: 1r desembre 2018].
# CHICKEN (llenguatge de programació)

CHICKEN, en ciències de la computació, és un compilador i intèrpret pel llenguatge de programació Schema que pot compilar codi escrit en Schema a llenguatge C. CHICKEN és programari lliure i de codi obert sota la llicència BSD. Està escrit majoritàriament en Scheme amb algunes parts en C.

## Arquitectura

* Els objectius de CHICKEN són d'aconseguir aplicacions pràctiques i portables.
* La practicitat s'aconsegueix amb una gran quantitat de biblioteques de programari escrites en CHICKEN.
* La portabilitat s'aconsegueix mitjançant la compilació a codi estàndard C (llenguatge intermedi) i aleshores es poden portar a múltiples plataformes i sistemes operatius.

## Referències

* ↑ «Behind the Scenes with CHICKEN Scheme (Part 1)» (en anglès). Atomic Spin, 02-05-2013.
* ↑ «What is the best Scheme interpreter or compiler?» (en anglès). https://stackoverflow.com.+[Consulta: 12 novembre 2017].
* ↑ «Grups de Google» (en anglès). https://groups.google.com.+[Consulta: 12 novembre 2017].
* ↑ «VCS-independent distribution of language extensions | More magic» (en anglès). http://www.more-magic.net.+[Consulta: 12 novembre 2017].
* ↑ «Software written in CHICKEN Scheme - The CHICKEN Scheme wiki» (en anglès). https://wiki.call-cc.org.+[Consulta: 12 novembre 2017].
# Cal Becs (Puig-reig)

Cal Becs és una masia del municipi de Puig-reig inclosa en l'Inventari del Patrimoni Arquitectònic de Catalunya.

## Descripció

Masia de planta gairebé quadrada, amb el carener perpendicular a la façana, oberta a migdia, i amb la teulada a dues vessants. Els tancaments són de fusta i les obertures de les finestres són fetes amb brancals de rajol i arcs rebaixats de rajol pla. A la façana principal hi ha un cos afegit en època posterior però que s'integra amb la masia. Al sector de ponent hi ha adossades les corts, granges i pallisses. Tot i la pobresa de la masia, pel que fa als materials (pedra molt irregular barrejada amb còdols i altres materials, llindes de fusta, etc.), i a les seves dimensions, la restauració del 1990 fa que esdevingui model i prototipus de la petita masia del Baix Berguedà.

## Història

La masia és documentada des del segle xviii, en un període de gran creixement demogràfic i de màxima explotació del camp català. Formava part de la jurisdicció dels Hospitalers, senyors del Castell de Puig-reig. L'any 1990 va ser restaurada.

## Referències

* 1 2 «Cal Becs». Pat.mapa. Direcció General del Patrimoni Cultural de la Generalitat de Catalunya. [Consulta: 24 setembre 2014].
* ↑ «Becs». Mapes de patrimoni cultural. Diputació de Barcelona. [Consulta: 25 agost 2015].

## Enllaços externs

* Becs, Mapa de patrimoni cultural, Diputació de Barcelona.
* Cal Becs
* Porxo
# Camí cap a la glòria

Camí cap a la glòria (títol original: When Saturday Comes) és una pel·lícula britànica de Maria Giese estrenada l'any 1996. Ha estat doblada al català.

## Argument

Un futbolista aficionat -Sean Benn- que treballa en una fàbrica del nord de la Gran Bretanya, juga cada setmana animat per la seva promesa Annie -Emily Lloyd- i és reclutat pel club professional de Sheffield United FC, a partir que un buscatalents -Pete Postlewaite- es fixa en ell. La seva progressió és frenada pel seu fort consum d'alcohol.

## Repartiment

* Sean Bean: Jimmy Muir
* Emily Lloyd: Annie Doherty
* Pete Postlethwaite: Ken Jackson
* Craig Kelly: Russell Muir
* John McEnery: Joe Muir
* Ann Bell: Sarah Muir
* Melanie Hill: Mary Muir
* Chris Walker: Mac
* Tim Gallagher: Steve
* John Higgins: Rob
* Peter Gunn: Tommy
* Nick Waring: Gary

## Crítica

"Típic lliurament de somnis de grandesa. Una més"

## Referències

* ↑ «Camí cap a la glòria». esadir.cat.
* ↑ «When Saturday Comes». The New York Times.
* ↑ Morales, Fernando «When Saturday Comes». El País.
# Camí cap a l'èxit

Camí cap a l'èxit (títol original en anglès, Reach Me) és una pel·lícula dramàtica estatunidenca del 2014 dirigida i escrita per John Herzfeld. La pel·lícula és protagonitzada per Sylvester Stallone, Kyra Sedgwick, Terry Crews, Thomas Jane, Kevin Connolly, Lauren Cohan, Kelsey Grammer i Tom Berenger. La pel·lícula va ser produïda per Rebekah Chaney, Cassian Elwes, Buddy Patrick i John Herzfeld. S'ha doblat i subtitulat al català.
La trama gira al voltant de com un llibre d'autoajuda inspira un grup divers de persones: un periodista i el seu editor, un antic presoner, un influent del hip-hop, un actor i un policia encobert. La creació de Camí cap a l'èxit va estar influenciada, almenys en part, pels records de Herzfeld de veure el televangelista Reverend Ike i llegir el llibre d'autoajuda de Napoleon Hill, Think and Grow Rich, encara que Herzfeld diu que la pel·lícula "no tracta d'enriquir-se, sinó de creure en tu mateix".

## Referències

* ↑ Cooper, Tracie. «Reach me». AllMovie. [Consulta: February 3, 2015].
* ↑ «Sylvester Stallone joins indie drama 'Reach Me'». Digital Spy, November 14, 2012. [Consulta: March 25, 2013].
* ↑ «Reach Me». Goita què fan, ara!. [Consulta: 10 juliol 2023].
* ↑ Brooks, Brian «'Reach Me,' A Dozen More Reach Out To Specialty Film Audiences This Weekend». , November 20, 2014.
# Bradia

Bradia (en àrab برادية, Brādiya; en amazic ⴱⵔⴰⴷⵢⴰ) és una comuna rural de la província de Fquih Ben Salah, a la regió de Béni Mellal-Khénifra, al Marroc. Segons el cens de 2014 tenia una població total de 40.685 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].